SCN บริจาคหน้ากากอนามัยกว่า 1 แสนชิ้น หนุนบุคลากรการแพทย์
SCN บริจาคหน้ากากอนามัยกว่า 1 แสนชิ้น สนับสนุนการทำงานบุคลากรทางการแพทย์ 6 หน่วยงาน
24 พ.ค. 2564

บริษัท สแกน อินเตอร์ จำกัด (มหาชน) หรือ SCN ส่งกำลังใจให้กับบุคลากรการแพทย์และสังคมต่อสู้กับการแพร่ระบาดของโรคโควิด-19 โดยมีนายธัญชาติ กิจพิพิธ ประธานกรรมการบริหาร นำทัพจัดกิจกรรมบริจาคหน้ากากอนามัย จำนวนกว่า 100,000 ชิ้น สนับสนุนการทำงานของ 6 หน่วยงาน ได้แก่ มูลนิธิร่วมกตัญญูศูนย์กู้ภัยสามโคก, ศูนย์กู้ชีพโรงพยาบาลปทุมธานี, โรงพยาบาลสามโคก, ศูนย์ไตเทียม โรงพยาบาลกล้วยน้ำไท พระราม 4, โรงพยาบาลไทรน้อย และโรงพยาบาลลาดหลุมแก้ว
ทั้งนี้ เนื่องจากบุคลาการทางการแพทย์และทีมงานที่เกี่ยวข้องเปรียบเสมือนด่านหน้าในการต่อสู้กับโรคโควิด-19 ในทุกๆ วัน จึงจำเป็นจะต้องมีอุปกรณ์ป้องกันที่เพียงพอต่อการดำเนินงาน พร้อมช่วยเหลือสังคมอย่างมีประสิทธิภาพ
นอกจากนี้ สืบเนื่องจากสถานการณ์การแพร่ระบาดของเชื้อในชุมชนแออัด ผู้บริหารจึงบริจาคหน้ากากอนามัยให้กับคนในชุมชนคลองเตย เพื่อช่วยบรรเทาความรุนแรงของสถานการณ์ที่เกิดขึ้น อีกทั้งยังมอบให้กับพนักงานในองค์กรทุกคน เพื่อช่วยป้องกันการติดเชื้อโรคโควิด-19 ลดการแพร่กระจายของเชื้อ และช่วยลดค่าใช้จ่ายของพนักงานอีกด้วย